5.3.

Rezultatele încercării 5.3.1. Rezultatele obținute în urma încercării (consumul de combustibil C în l/100 km pentru combustibili lichizi sau în kg/100 km pentru combustibili gazoși și emisiile de CO2 M în g/km) trebuie corectate prin bilanțul energetic ΔEbatt al bateriei vehiculului. Valorile corectate C0 (l/100 km sau kg/100 km) și M0 (g/km) corespund unui bilanț energetic egal cu zero (ΔEbatt = 0) și se calculează cu ajutorul unui coeficient de corecție determinat de către producător după cum urmează: ΔEbatt reprezintă ΔEstorage, bilanțul energetic al dispozitivului de stocare a energiei. 5.3.1.1. Bilanțul electric Q (Ah), măsurat prin aplicarea procedurii specificate în subapendicele 3B din acest apendice, este utilizat ca măsură a diferenței conținutului energetic al bateriei vehiculului la sfârșitul ciclului comparativ cu începutul ciclului. Bilanțul electric se determină separat pentru părțile individuale 1, 2 și 3, după caz, ale ciclului încercării de tip I din anexa II. 5.3.2. Valorile măsurate și necorectate ale C și M pot fi considerate ca fiind rezultatele încercării în următoarele condiții: (a) dacă producătorul poate demonstra autorității de omologare faptul că nu există nicio relație între bilanțul energetic și consumul de combustibil, (b) dacă ΔEbatt corespunde întotdeauna unei încărcări a bateriei, (c) dacă ΔEbatt corespunde întotdeauna unei descărcări a bateriei și ΔEbatt este de aproximativ 1 % din conținutul energetic al combustibilului consumat (combustibilul consumat însemnând consumul total de combustibil după efectuarea unui ciclu). Modificarea conținutului energetic al bateriei ΔEbat poate fi calculată din bilanțul electric măsurat Q, după cum urmează: Ecuația Ap3-32: unde ETEbatt = capacitatea totală de stocare a energiei a bateriei (MJ) și Vbatt = tensiunea nominală a bateriei [V]. 5.3.3. Coeficientul de corecție a consumului de combustibil (K fuel ), definit de producător 5.3.3.1. Coeficientul de corecție a consumului de combustibil (Kfuel) se determină pe baza unui număr de n măsurători care să conțină cel puțin o măsurare cu Qi < 0 și cel puțin una cu Qj > 0. Dacă aceasta a doua măsurare nu poate fi efectuată odată cu efectuarea ciclului de conducere aplicabil de tip I folosit la această încercare, atunci serviciul tehnic evaluează semnificația statistică a extrapolării necesare pentru a determina valoarea consumului de combustibil la ΔEbatt = 0, cu condiția ca autoritatea de omologare să considere această soluție satisfăcătoare. 5.3.3.2. Coeficientul de corecție a consumului de combustibil (Kfuel) se va defini după cum urmează: Ecuația Ap3-33: (I/100 km/Ah) (I/100 km/Ah) unde: Ci = consumul de combustibil măsurat în timpul celei de-a i-a încercare a producătorului (l/100 km sau kg/100 km); Qi = bilanțul electric măsurat în timpul celei de-a i-a încercare a producătorului (Ah); n = numărul de date. Coeficientul de corecție a consumului de combustibil este rotunjit la patru cifre semnificative (de exemplu, 0,xxxx sau xx,xx). Serviciul tehnic evaluează semnificația statistică a coeficientului de corecție a consumului de combustibil, cu condiția ca autoritatea de omologare să considere acest rezultat satisfăcător. 5.3.3.3. Trebuie determinați coeficienții separați de corecție a consumului de combustibil pentru valorile consumului de combustibil măsurate în cadrul părților 1, 2 și 3, după caz, ale ciclului încercării de tip I din anexa II. 5.3.4. Consumul de combustibil în cazul în care bilanțul energetic al bateriei este zero (C 0 ) 5.3.4.1. Consumul de combustibil C0 în cazul ΔEbatt = 0 se determină cu formula următoare: Ecuația Ap3-34: (I/100 km sau kg/100 km) (I/100 km sau kg/100 km) unde C = consumul de combustibil măsurat în timpul încercării (l/100 km pentru combustibili lichizi și kg/100 km pentru combustibili gazoși); Q = bilanțul electric măsurat în timpul încercării (Ah). 5.3.4.2. Consumul de combustibil la un bilanț energetic al bateriei egal cu zero trebuie determinat separat pentru valorile consumului de combustibil măsurate în cadrul părților 1, 2 și 3, după caz, ale ciclului încercării de tip I din anexa II. 5.3.5. Coeficientul de corecție a emisiilor de CO 2 (K CO 2 ), definit de producător 5.3.5.1. Coeficientul de corecție a emisiilor de CO2 (KCO2 ) se determină după cum urmează, dintr-un număr de n măsurători care să cuprindă cel puțin o măsurare cu Qi < 0 și cel puțin una cu Qj > 0. Dacă această a doua măsurare nu poate fi efectuată odată cu efectuarea ciclului de conducere folosit la această încercare, atunci serviciul tehnic evaluează semnificația statistică a extrapolării necesare pentru a determina valoarea emisiilor de CO2 la ΔEbatt = 0, cu condiția ca acest rezultat să fie considerat satisfăcător de autoritatea de omologare. 5.3.5.2. Coeficientul de corecție a emisiilor de CO2 (KCO2 ) este definit astfel: Ecuația Ap3-35: (g/km/Ah) (g/km/Ah) unde: Mi = emisiile de CO2 măsurate în cursul celei de-a i-a încercări efectuate de producător (măsurate în g/km), Qi = bilanțul electric în timpul celei de-a i-a încercări a producătorului (Ah); n = numărul de date. Coeficientul de corecție a consumului de combustibil se rotunjește la patru cifre semnificative (de exemplu, 0,xxxx sau xx,xx). Serviciul tehnic evaluează semnificația statistică a coeficientului de corecție a consumului de combustibil, iar evaluarea este acceptabilă dacă este considerată ca atare de către autoritatea de omologare. 5.3.5.3. Trebuie determinați coeficienți separați de corecție a emisiilor de CO2 pentru valorile consumului de combustibil măsurate în cadrul părților 1, 2 și 3, după caz, ale ciclului încercării din anexa II. 5.3.6. Emisiile de CO 2 în cazul în care bilanțul energetic al bateriei este zero (M 0 ) 5.3.6.1. Emisiile M0 de CO2, în cazul în care ΔEbat = 0, sunt determinate prin formula următoare: Ecuația Ap3-36: (g/km) (g/km) unde C = consumul de combustibil măsurat în timpul încercării (l/100 km pentru combustibili lichizi și kg/100 km pentru combustibili gazoși); Q = bilanțul electric măsurat în timpul încercării (Ah). 5.3.6.2. Emisiile de CO2 la un bilanț energetic al bateriei egal cu zero trebuie determinate separat pentru valorile emisiilor de CO2 măsurate în cadrul părților 1, 2 și 3, după caz, ale ciclului încercării de tip I, astfel cum este precizat în apendicele 6 al anexei II.